CELEX: 32005D0409
Language: da
Date: 2005-05-31 00:00:00
Title: 2005/409/EF: Kommissionens beslutning af 31. maj 2005 om ændring af bilag I til beslutning 2003/804/EF om dyresundhedsbetingelser og udstedelse af sundhedscertifikat ved import af levende bløddyr samt æg og mælke herfra til yderligere vækst, opfedning, genudlægning eller konsum (meddelt under nummer K(2005) 1585)   (EØS-relevant tekst)

2.6.2005   
            
            
               DA
            
            
               Den Europæiske Unions Tidende
            
            
               L 139/16
            
         
      KOMMISSIONENS BESLUTNING
   
   af 31. maj 2005
   om ændring af bilag I til beslutning 2003/804/EF om dyresundhedsbetingelser og udstedelse af sundhedscertifikat ved import af levende bløddyr samt æg og mælke herfra til yderligere vækst, opfedning, genudlægning eller konsum
   (meddelt under nummer K(2005) 1585)
   (EØS-relevant tekst)
   (2005/409/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter (1), særlig artikel 19, stk. 1, og
   ud fra følgende betragtninger:
   
               (1)
            
            
               Ved Kommissionens beslutning 2003/804/EF (2) blev der opstillet en midlertidig liste over tredjelande, hvorfra medlemsstaterne kan importere levende bløddyr samt æg og mælke herfra til yderligere vækst, opfedning, genudlægning eller konsum i EF, samt modeller til de certifikater, der skal ledsage sendinger af sådanne produkter.
            
         
               (2)
            
            
               Ud fra den eksisterende handel med medlemsstaterne omfatter den midlertidige liste Canada, Kroatien, Marokko, New Zealand, Tunesien, Tyrkiet og USA, idet der afventes en EF-vurdering af de garantier, de pågældende tredjelande kan give med hensyn til bløddyrsygdomme.
            
         
               (3)
            
            
               De dyresundhedsgarantier, Marokko, New Zealand, Tunesien og Tyrkiet har givet, er blevet vurderet af Kommissionen, og ifølge vurderingen opfylder de ikke samtlige krav i direktiv 91/67/EØF og Rådets direktiv 95/70/EF af 22. december 1995 om minimumsfællesskabsforanstaltninger til bekæmpelse af visse sygdomme hos toskallede bløddyr (3).
            
         
               (4)
            
            
               Canada og New Zealand har meddelt Kommissionen, at de for øjeblikket ikke er interesseret i at eksportere levende bløddyr til Fællesskabet til yderligere vækst, opfedning eller genudlægning.
            
         
               (5)
            
            
               USA har fremlagt sit program for udstedelse af eksportcertifikater for områder til bløddyropdræt. Programmet er blevet vurderet af Kommissionen, og ifølge vurderingen giver det de fornødne garantier for eksport af levende bløddyr til Fællesskabet til yderligere vækst, opfedning eller genudlægning.
            
         
               (6)
            
            
               I henhold til Kommissionens beslutning 97/20/EF af 17. december 1996 om listen over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle (4), har Kroatien ikke tilladelse til at eksportere levende bløddyr til konsum. Import af sådanne bløddyr fra Kroatien bør derfor ikke tillades i henhold til beslutning 2003/804/EF.
            
         
               (7)
            
            
               Endvidere bør skemaet i bilag I til beslutning 2003/804/EF forenkles.
            
         
               (8)
            
            
               Beslutning 2003/804/EF bør derfor ændres i overensstemmelse hermed.
            
         
               (9)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag I til beslutning 2003/804/EF affattes som angivet i bilaget til nærværende beslutning.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 31. maj 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 46 af 19.2.1991, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1).
   
      (2)  EUT L 302 af 20.11.2003, s. 22. Senest ændret ved beslutning 2004/623/EF (EUT L 280 af 31.8.2004, s. 26).
   
      (3)  EFT L 332 af 30.12.1995, s. 33. Senest ændret ved tiltrædelsesakten af 2003.
   
      (4)  EFT L 6 af 10.1.1997, s. 46. Senest ændret ved beslutning 2002/469/EF (EFT L 163 af 21.6.2002, s. 16).
   
      BILAG
      
         
            »BILAG I
            Områder, hvorfra det er tilladt at importere visse arter af levende bløddyr samt æg og mælke herfra til yderligere vækst, opfedning eller genudlægning i EF-vande eller at importere levende bløddyr til videreforarbejdning før konsum
            
                        Land
                     
                     
                        Område
                     
                     
                        Bemærkninger
                     
                  
                        ISO-kode
                     
                     
                        Navn
                     
                     
                        Kode
                     
                     
                        Beskrivelse
                     
                  
                        CA
                     
                     
                        Canada
                     
                     
                         
                     
                     
                         
                     
                     
                        Levende bløddyr udelukkende til videreforarbejdning før konsum
                     
                  
                        MA
                     
                     
                        Marokko
                     
                     
                         
                     
                     
                         
                     
                     
                        Levende bløddyr udelukkende til videreforarbejdning før konsum
                     
                  
                        NZ
                     
                     
                        New Zealand
                     
                     
                         
                     
                     
                         
                     
                     
                        Levende bløddyr udelukkende til videreforarbejdning før konsum
                     
                  
                        TN
                     
                     
                        Tunesien
                     
                     
                         
                     
                     
                         
                     
                     
                        Levende bløddyr udelukkende til videreforarbejdning før konsum
                     
                  
                        TR
                     
                     
                        Tyrkiet
                     
                     
                         
                     
                     
                         
                     
                     
                        Levende bløddyr udelukkende til videreforarbejdning før konsum
                     
                  
                        US
                     
                     
                        USA
                     
                     
                        US-01 version 1/2005
                     
                     
                        
                                    —
                                 
                                 
                                    Humboldt Bay (Californien)
                                 
                              
                                    —
                                 
                                 
                                    Netarts Bay (Oregon)
                                 
                              
                                    —
                                 
                                 
                                    Wilapa Bay, Totten Inlet, Oakland Bay, Quilcence Bay og Dabob Bay (Washington)
                                 
                              
                                    —
                                 
                                 
                                    NELHA (Hawaii)
                                 
                              
                     
                        Levende bløddyr til yderligere vækst, opfedning eller genudlægning eller til videreforarbejdning før konsum«